Cheryl Crawford

Cheryl Aileen Crawford (født 24. september 1902, død 7. oktober 1986) var en amerikansk teaterregissør, teaterprodusent og skuespillerinne. Hun var aktiv innen teater i New York og var med på å grunnlegge Group Theatre i 1931 og Actors Studio i 1947.

 Biografi 
Crawford ble født 24. september 1902 i Akron i Ohio. Hun hadde tre søsken, Alden, Newell og Robert. Faren, Robert Kingsley Crawford, var i eiendomsbransjen og familien hadde solid økonomi. Crawford var leder for dramagruppen da hun studerte på Smith College. Etter at hun var uteksaminert flyttet Crawford til New York og innrullerte seg på Theatre Guild. Etter å ha spilt i de to teaterstykkene Juarez and Maximilian (1926) og Brødrene Karamasov (1927), avsluttet hun skuespillerkarrieren sin.

I 1931 grunnla Crawford Group Theatre, sammen med Harold Clurman og Lee Strasberg, og bidro som medregissør og medprodusent. Men in White (1933) ble gruppens første suksess og vant Pulitzerprisen for drama. I 1937 sluttet Crawford i Group Theatre for å jobbe som selvstendig produsent. I selvbiografien sin skrev hun: «Jeg følte meg glad og energisk, til og med overlegen, over å være på egen hånd. Jeg skulle oppnå store ting og gi publikum anerkjente teaterstykker og kvalitetsunderholding.» Crawford begynte å jobbe som produsent for Maplewood Theater i New Jersey. Hun fikk sin første kommersielle suksess med Porgy and Bess i 1942.

I 1945 grunnla Crawford American Repertory Theatre sammen med Eva Le Gallienne og Margaret Webster. I 1947 grunnla hun Actors Studio i New York, sammen med Elia Kazan og Robert Lewis, der blant andre Marlon Brando, James Dean, Jerome Robbins, Shelley Winters, Jane Fonda og Bea Arthur studerte. I 1949 startet Lee Strasberg, hennes tidligere partner fra Group Theatre, sin langvarige karriere på Actors Studio.

Crawford døde 7. oktober 1986 i New York.

 Utvalgte produksjoner 
 Awake and Sing! (1939)
 Porgy and Bess (1942)
 One Touch of Venus (1943)
 Brigadoon (1947)
 Den tatoverte rosen (1951)
 Paint Your Wagon (1951)
 Du deilige ungdom (1959)
 Jennie (1963)
 Celebration (1969)
 Yentl (1975)

 Bibliografi 


 Priser og nominasjoner 
 År  Pristittel  Kategori  Teaterstykke  Resultat1951  Tony-prisen  Beste teaterstykke  Den tatoverte rosen   1963  Beste teaterstykke  Mor Courage og barna hennes   Beste produsent  Mor Courage og barna hennes   Beste produsent  Selsomt mellomspill  1976  Drama Desk Award  Enestående teateropplevelse  Yentl  1977  Tony-prisen  Lawrence Langner-prisen  —  

 Referanser 

 Eksterne lenker 




Kategori:Regissører fra USA
Kategori:Skuespillere fra USA
Kategori:Tony Award-vinnere
Kategori:Personer fra Akron
Kategori:Teaterprodusenter fra USA